text: https://www.marica.bg/region/haskovo/39-sela-v-haskovska-oblast-sa-bez-tok Marica.bg
  39 са селата в хасковска област, които са без ток заради аварии, предизвикани от снеговалежа. Екипи на EVN работят, но в много населени места хората са без ток от 22 часа снощи.
  Няма затворени пътища в областта. Няма бедстващи хора, както и прелели реки в областта.
  Според информацията на областна администрация, най-много сняг падна през нощта в района на село Елена, където натрупа покривка от 30 см. В Хасково тя е 24 см. В района на община Стамболово е между 20 и 30 см. Във Вълче поле, в родопската част на областта, е 17 см, в Сакар - в района на Изворово, е около 15 см. В село Орешец покривката 15 см, в Димитровград – 13 см. Най-малко сняг е паднал в района на Свиленград – 5 см, Любимец - 6см и Симеоновград 7 см.
  Ето населените места без електричество:
  В община Ивайловград токът е спрял в селата Гугутка, Железино, Розино, Кондово, Нова ливада, Покрован. Без вода са селата Плевун и Свирачи, както и част от село Белополяне. Екипите на EVN работят по отстраняване на авариите.
  В община Харманли без ток са селата Иваново, Върбово, Орешец, Доситеево, Черепово и Българин. Работи се по отстраняване на авариите по мрежата. В село Българин ще бъде доставен генератор.
  В община Хасково електрозахранването е спряло в селата Маслиново, Подкрепа, Гълъбец, Динево, Тракиец, Стамболийски, Стойково и Родопи. Без вода е село Динево.
  В община Симеоновград без ток е част от града, както и селата Троян, Дряново, Тянево, Свирково, Калугерово, Пясъчево и Навъсен.
  В община Тополовград няма ток в селата Срем, Орлов дол, Радовец, Устрем, Светлина, Княжево и Синапово.
  В община Стамболово токът е спрял в селата Лясковец, Зимовина, Поповец, Долно Ботево, Пчелари и Рабово.